ຫົວໜ້າພັກຄອມມິວນິສ ເມືອງຈົງຈິງ ຖືກປົດ ອອກຈາກຕໍາແໜ່ງ (ເບິ່ງວີດີໂອ) 
ທ່ານໂບຊີຫລາຍ ຜູ້ນຳພັກຄອມມິວນິສ ເມືອງຈົງຈິງ ຖືກປົດອອກຈາກຕໍາແໜ່ງ ຍ້ອນຂ່າວນອງນັນ ທີ່ພົວພັນກັບຜູ້ຊ່ວຍຂອງທ່ານ.
ທ່ານໂບຊີຫລາຍ ຜູ້ນໍາພັກຄອມມີວນິສທີ່ມີພອນສະຫວັນໃນເມືອງຈົງຈິງຂອງຈີນ ໄດ້ຖືກ ປົດອອກຈາກຕໍາແໜ່ງ ຫລັງຈາກຂ່າວນອງນັນ ທີ່ພົວພັນກັບອະດີດຜູ້ຊ່ອຍວຽກຄົນນຶ່ງ ອົງການຂ່າວຊິນຫົວຂອງທາງການຈີນໄດ້ພິມເຜີຍແຜ່ຖະແຫລງການສັ້ນໆສະບັບນຶ່ງໃນ ວັນພະຫັດມື້ນີ້ແຈ້ງວ່າ ທ່ານໂບ ກໍາລັງຖືກຊັບຊ້ອນໂດຍຮອງນາຍົກລັດຖະມົນຕີ Zhang Dejiang ຖະແຫຼງການບໍ່ໄດ້ແຈ້ງເຫດຜົນໃຫ້ຮູ້ກ່ຽວກັບການປົດທ່ານໂບອອກຈາກຕໍາແໜ່ງ ທ່ານໂບ ໄວ 62 ປີ ແມ່ນຖືວ່າຈະເປັນຄູ່ແຂ່ງເອົາຕໍາແໜ່ງຜູ້ນໍາຢູ່ໃນຄະນະກໍາມະການກົມການ ເມືອງສູນກາງ ທີ່ມີອິດທິພົນຂອງພັກຄອມມິວນິສຈີນນັ້ນ ແຕ່ຊື່ສຽງຂອງທ່ານໂບໄດ້ຕົກຢູ່ໃນ ຄວາມລະແວງສົງໄສມາ ນັບແຕ່ທ່ານ Wang Lijun ທີ່ເປັນຫົວໜ້າຕໍາຫລວດຂອງທ່ານມາເປັນ ເວລາດົນນານ ໄດ້ໄປຍັງສະຖານກົງສູນຂອງສະຫະລັດທີ່ເມືອງ Chengdu ໃນເດືອນແລ້ວນີ້ ໃນອັນທີ່ລາຍງານຂ່າວແຈ້ງວ່າ ເປັນຄວາມພະຍາຍາມຫາທາງລີ້ໄພການເມືອງນັ້ນ ອົງການຂ່າວຊິນຫົວ ກ່າວຕື່ມວ່າ ທ່ານ Wang ໄດ້ຖືກສືບສວນສອບສວນ ແລະຖືກປົດອອກ ຈາກຕໍາແໜ່ງ ຮອງເຈົ້າຄອງກໍາແພງເມືອງ Chongqing ໃນວັນພະຫັດມື້ນີ້